
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του Οργανισμού λειτουργίας 
του κοινωφελούς ιδρύματος μετηνεπωνυμία«ΙΔΡΥ- 
ΜΑ ΥΙΩΝ ΠΑΝΑΓΗ ΦΩΚΑ - ΚΟΣΜΕΤΑΤΟΥ» που κυ¬ 
ρώθηκε μετο από 17.7.1984 Π.Δ/γμα (ΦΕΚ519/Β) . 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΕΙΡΗΝΗΣ 
ΠΟΥΜΠΟΥΡΑ» και κύρωση του οργανισμού αυτού 2 

ΑΠΟΦΑΣΕΙΣ 

Συγκρότηση και ορισμός μελών επιτροπών που διερευ¬ 
νούν την ελληνική καταγωγή των αιτούτωντην ελλη¬ 
νική ιθαγένια ομογενών από χώρες, της πρώην ΕΣΣΔ 3 
Τροποποίηση και συμπλήρωση της οικ. 49882/ 
24.7.2001 (ΦΕΚ 1044 Β78.8.2001) απόφασης 
Υπουργού ΠΕ.ΧΩ.Δ.Ε. «Απαιτούμεναδικαιολογητι- 
κά, διαδικασία και Όργανα Ελέγχου για την έκδοση 
των Οικοδομικών Αδειών των Ολυμπιακών Έργων». 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης του Οργανισμού λειτουργίας του 
κοινωφελούς ιδρύματος με την επωνυμία «ΙΔΡΥΜΑ 
ΥΙΩΝ ΠΑΝΑΓΗ ΦΩΚΑ - ΚΟΣΜΕΤΑΤΟΥ» που κυρώθηκε 
μετο από 17.7.1984 Π.Δ/γμα (ΦΕΚ519/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 3.10.1973 ιδιόγραφη διαθήκη του Γερασί¬ 
μου- Νικολάου Παναγή Φωκά - Κοσμετάτου όπως αυτή 
συμπληρώθηκε με τις από 15.8.1976 και 17.12.1981 ιδιό¬ 
γραφες διαθήκες του και με την οποία ο Γεράσιμος - Νι¬ 
κόλαος Παναγής Φωκάς - Κοσμετάτος συνέστησε στην 
Αθήνα αυτοτελές κοινωφελές ίδρυμα με την επωνυμία 
«ΙΔΡΥΜΑ ΥΙΩΝ ΠΑΝΑΓΗ ΦΩΚΑ - ΚΟΣΜΕΤΑΤΟΥ». 

2. Το από 17.7.1984 Π.Δ/γμα (ΦΕΚ519/Β) σχετικά με την 
έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΙΩΝ ΠΑΝΑΓΗ ΦΩΚΑ - ΚΟΣΜΕΤΑ- 
ΤΟΥ» και κύρωση του οργανισμού αυτού. 

3. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


4. Τις 9026/1997 και 1945/1999 αποφάσεις του Εφετεί- 
ου Αθηνών. 

5. Το 15/11.12.2000 πρακτικό συνεδρίασης του Διοικη¬ 
τικού Συμβουλίου του ιδρύματος αυτού. 

6. Τη 26/2.7.2001 γνωμοδότηση του Συμβουλίου Εθνι¬ 
κών Κληροδοτημάτων. 

7. Τη με αριθμ. 1100383/1330/Α0006/31.10.2001 (ΦΕΚ 
1485/Β) κοινή απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες Υπουργού Οικονομικών στους Υφυπουργούς 
Οικονομικών. 

Με πρόταση του Υπουργού Πολιτισμού και του Υφυ¬ 
πουργού Οικονομικών αποφασίζουμε, 

Άρθρο μόνο 

Εγκρίνουμε την τροποποίηση της παραγράφου (2) του 
άρθρου (1) και τη συμπλήρωση του άρθρου (2) του Ορ¬ 
γανισμού λειτουργίας του ιδρύματος με την επωνυμία 
«ΙΔΡΥΜΑ ΥΙΩΝ ΠΑΝΑΓΗ ΦΩΚΑ- ΚΟΣΜΕΤΑΤΟΥ» που κυ¬ 
ρώθηκε μετο από 17.7.1984 Π.Δ/γμα, ως εξής: 

Άρθρο 1 

Μορφή - Επωνυμία - Έδρα - Σφραγίδα 

Τροποποιείται η παράγραφος (2) ως εξής: 

«2. Το ίδρυμα εδρεύει στο Αργοστόλι. Είναι όμως δυνα¬ 
τόν να οριστούν, με απόφαση του Δ.Σ. αυτού, γραφεία 
του ιδρύματος και σε άλλο μέρος, προς διευκόλυνση του 
έργου του και καλύτερη εξυπηρέτηση του σκοπού του 
ιδρύματος». 

Άρθρο 2 

Σκοπός 

Συμπληρώνεται το άρθρο (2) ως εξής: 

«Το ίδρυμα να μπορεί τέλος: 

α) Να αναλαμβάνει την χρηματοδότηση και εκτέλεση 
ερευνητικών, εκπαιδευτικών και επιμορφωτικών προ- 
γραμμάτωνπου σχετίζονται με την ιστορία, τηντέχνη, την 
λαογραφία και την πολιτιστική εν γένει παράδοση της Κε- 
φαλονιάς καθώς και με τη πρακτική και επαγγελματική κα¬ 
τάρτιση των νέων και να ιδρύσει και λειτουργεί (κοινές ή 
δανειστικές) βιβλιοθήκες, 

β) την οργάνωση σεμιναρίων ή συνεδρίων για τη προ¬ 
βολή της άνω νήσου, 

γ) την οικονομική ενίσχυση άλλων πολιτιστικών ή κοινω¬ 
φελών ιδρυμάτων ή μουσείων και 

δ) τη χορήγηση υποτροφιών για την Ελλάδα ή το εξω¬ 
τερικό σε σπουδαστές που κατοικούν στην Κεφαλονιά ή 
κατάγονται από αυτή». 

Στον Υπουργό Πολιτισμού και τον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 17 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΕΙΡΗΝΗΣ ΠΟΥ- 
ΜΠΟΥΡΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 26311 / 23.9.1916 διαθήκη της Ειρήνης χας Γεωρ- 
γίου Πούμπουρα θυγ. Αντωνίου Καρυστινάκη, που συντά¬ 
χθηκε ενώπιον του Συμβολαιογράφου Αθηνών Λεωνίδα 
Πέρδικα και δημοσιεύθηκε με το από 6.2.1917 πρακτικό 
του Δικαστηρίου των εν Αθήναις Πρωτοδικών, με την 
οποία συστήθηκε κοινωφελές ίδρυμα με την επωνυμία 
«Ίδρυμα Γεωργίου και Ειρήνης Πούμπουρα» και με έδρα 
τη Χώρα Άνδρου. 

2. Την 3381/2000 απόφαση του Εφετείου Αθηνών με την 
οποία τροποποιήθηκαν οι σκοποί της διαθέτιδος. 

3. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. Την από 6.6.2001 γνωμοδότηση του Συμβουλίου 
Εθνικών Κληροδοτημάτων. 

5. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες Υπουργού Οικονο¬ 
μικών στους Υφυπουργούς Οικονομικών (ΦΕΚ 1485 Β'). 

6. Την 6459/31.10.2001 κοινή απόφαση του Πρωθυ¬ 
πουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ 1480 Β'). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας και Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΓΕΩΡΓΙΟΥ ΚΑΙ ΕΙΡΗΝΗΣ ΠΟΥ- 
ΜΠΟΥΡΑ», η οποία έγινε από την Ειρήνη Πούμπουρα με 
την 26311/23.9.1916 διαθήκη της, η οποία συντάχθηκε 
ενώπιοντου Συμβολαιογράφου Αθηνών Λεωνίδα Πέρδικα 
και δημοσιεύθηκε με το από 6.2.1917 Πρακτικό του Δικα¬ 
στηρίου των εν Αθήναις Πρωτοδικών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Υγείας και Π ρόνοιας και διέπεται από τις διατάξεις της 
ανωτέρω συστατικής του πράξης, του παρακάτω οργανι¬ 


σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέ¬ 
ντε/15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία « ΙΔΡΥΜΑ ΓΕΩΡΓΙΟΥ ΚΑΙ ΕΙΡΗΝΗΣ 
ΠΟΥΜΠΟΥΡΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Ίδρυμα Γε- 
ωργίου και Ειρήνης Πούμπουρα, που συστάθηκε απάτην 
Ειρήνη Πούμπουρα με την 26311/23.9.1916 διαθήκη της 
η οποία συντάχθηκε ενώπιοντου συμβολαιογράφου Αθη¬ 
νών Λεωνίδα Πέρδικα και δημοσιεύθηκε με το από 
6.2.1917 πρακτικό του Δικαστηρίου των εν Αθήναις Πρω¬ 
τοδικών, εν συνδυασμώ και με την υπ’ αριθ. 3381/2000 
απόφαση του Εφετείου Αθηνών, αποτελεί νομικό πρόσω¬ 
πο ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του Α.Ν. 2039/1939 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Χώρα Άνδρου Κυκλά¬ 
δων. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η παροχή οικονομικής ενί¬ 
σχυσης με τη μορφή γαμήλιου βοηθήματος (δωρεάς) σε 
οικονομικά αδύνατες και ορφανές νέες γυναίκες καταγό¬ 
μενες από τις περιοχές του νύν Δήμου Άνδρου και του νύν 
Δήμου Κορθίου και κατοικούσες σ’ αυτές τις περιφέρειες 
για την αντιμετώπιση των δαπανών του γάμου τους. 

Αν διαπιστώνεται από τη Διοίκηση του Ιδρύματος η μη 
ύπαρξη οικονομικά αδυνάτων και ορφανών γυναικών, των 
οποίων επίκειται ο γάμος ή εάν επαρκούν τα εισοδήματα 
του κληροδοτήματος, να παρέχεται οικονομική ενίσχυση 
με τη μορφή της χορηγήσεως υποτροφιών σε νεαρά άτο¬ 
μα, άνδρες και γυναίκες, που κατάγονται από τους Δή¬ 
μους Άνδρου και Κορθίου και κατοικούν στις περιφέρειες 
αυτών των Δήμων, οικονομικά αδύνατα και με προτίμηση 
στα έχοντα συνολική βαθμολογία τουλάχιστον «λίαν κα¬ 
λώς» για τη μόρφωση και την εκπαίδευσή τους, περιλαμ- 
βανομένης και της επαγγελματικής τους εκπαίδευσης, σε 
κάθε βαθμίδα εκπαίδευσης ακόμη και για τη συνέχιση των 
σπουδών τους στα ΑΕΙ της Χώρας ή και για μεταπτυχια¬ 
κές σπουδές στην Ελλάδα ή το εξωτερικό. 

Εάν δεν ανευρίσκονται νέοι και νέες που να πληρούντις 
προϋποθέσεις των δύο προηγουμένων κατηγοριών ή εάν 
επαρκούν τα εισοδήματα, να παρέχεται οικονομική ενί¬ 
σχυση σε οικονομικά αδύνατους νέους και νέες που κα¬ 
τάγονται και κατοικούν στους Δήμους Άνδρου και Κορθί¬ 
ου για την έναρξη των επαγγελματικών δραστηριοτήτων 
τους στους ανωτέρω Δήμους. 

Τέτοιες επαγγελματικές δραστηριότητες μπορεί να εί¬ 
ναι ενδεικτικά: 

- ελευθέριο επάγγελμα, όπως αυτό προσδιορίζεται από 
την εκάστοτε ισχύουσα φορολογική νομοθεσία . 

- επαγγελματική δραστηριότητα από εκείνες που καλύ¬ 
πτονται από το ΤΕΒΕ. 

- γεωργοκτηνοτροφικές δραστηριότητες π.χ. πτηνο¬ 
τροφείο, χοιροτροφείο, εργαστήριο γλυκών / μαρμελά¬ 
δων κ.λπ. 

- εμπορικές δραστηριότητες εφ’ όσον συνδυάζονται με 
κάποιου είδους τοπική παραγωγή π.χ. τουριστικά είδη, 
πώληση τοπικών προϊόντων. 

• Η παροχή των ανωτέρω οικονομικών ενισχύσεων θα 
γίνεται κατά τη θέληση της διαθέτιδος σε αναλογία δύο 
(2) ενισχυόμενα πρόσωπα για το Δήμο Άνδρου προς ένα 
(1) για το Δήμο Κορθίου. 

Το Διοικητικό Συμβούλιο του Ιδρύματος δύναται να συ¬ 
στήνει επιτροπή ή επιτροπές επιλογής υποψηφίων για οι¬ 
κονομική ενίσχυση. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

- Οι πάσης φύσεως καταθέσεις του σε οποιοδήποτε πι¬ 
στωτικό ή και τραπεζικό ίδρυμα. Ειδικότερα, στο Ταμείο 
Παρακαταθηκών και Δανείων ένας προθεσμιακός λογα¬ 
ριασμός ύψους 208.000.000 δρχτην 1.1.2001 και ένας λο¬ 
γαριασμός όψεως ύψους 3.000.000 την 1.1.2001. 

2. Πόροι του ιδρύματος είναι: 
α) Οι τόκοι εκ των καταθέσεων. 

β) Τυχόν μισθώματα ακινήτων του Ιδρύματος, 
γ) Τυχόν επιχορηγήσεις του Δημοσίου ή φορέων του 
Δημοσίου ή Ιδιωτικού δικαίου, 
δ) Πάσης φύσεως δωρεές. 

Άρθρο 4 

Διοίκηση 

1. Το ίδρυμα αποτελείται από δμελές Διοικητικό Συμ¬ 
βούλιο που αποτελείται από τους: 

α) εκάστοτε Δήμαρχο Άνδρου 
β) εκάστοτε Δήμαρχο Κορθίου 
γ) Ασπασία Αογοθέτη 
δ) Μόσχα Καρυστινάκη - Βροντίση και 
ε) Ευάγγελο Μαγείρου, Καθηγητή του Οικονομικού Πα¬ 
νεπιστημίου Αθηνών. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε δί- 
μηνο και εκτάκτως οπότε το ζητήσει ο Πρόεδρος ή δύο 
από τα μέλη του, με γραπτή αίτησή τους από τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο νόμιμος αναπληρωτής του. 


6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από 5 συνεχείς συνε¬ 
δριάσεις, θεωρείται ότι έχει παραιτηθεί και η κενή θέση 
αυτού συμπληρώνεται κατά τα οριζόμενα στηνπαρ. 3του 
παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Το Διοικητικό Συμβούλιο έχει το δικαίωμα να διορίζει 
επιτροπή ή επιτροπές επιλογής επιχορηγουμένων. Η ευ¬ 
θύνη και η απόφαση επιλογής παραμένει πάντως σε κάθε 
περίπτωση δικαίωμα του Διοικητικού Συμβουλίου. 

10. Τα μέλη του Διοικητικού Συ μβουλίου και τα μέλη της 
Επιτροπής Επιλογής προσφέρουν τις υπηρεσίες τους 
χωρίς αμοιβή. Δικαιούνται όμως οδοιπορικών ή άλλων 
εξόδων που δαπάνησαν για την εκτέλεση υπηρεσίας του 
ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματο¬ 
ποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 




7854 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 


υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη Υποτρόφων 

1. Δικαίωμα υποτροφίας ή οικονομικής ενίσχυσης ή 
χρηματικών βραβείων έχουν οι έχοντες, κατά την κρίση 
του Διοικητικού Συμβουλίου, τις προϋποθέσεις που προ¬ 
βλέπουν οι σκοποίτου Ιδρύματος, όπως καθορίζονται στο 
άρθρο δύο (2) του παρόντος. 

2. Η επιλογή και ανακήρυξη των υποτρόφων γίνεται από 
το Διοικητικό Συμβούλιο ύστερα από αίτησή τους, χωρίς 
διαγωνισμό, σύμφωνα με τις διατάξεις της συστατικής 
πράξης και του παρόντος οργανισμού του Ιδρύματος, 
του Α.Ν. 2039/39 και του από 18.8.1941 Καν.Δ/τος (ΦΕΚ 
286/Α/23.8.1941). 

Άρθρο 10 

Χορήγηση υποτροφιών 

1. Το ποσόντης μηνιαίας υποτροφίας εκάστου υποτρό¬ 
φου καθορίζεται με απόφαση του Διοικητικού Συμβουλί¬ 
ου, πάντοτε όμως μέσα στα πλαίσια των οικονομικών δυ¬ 
νατοτήτων του Ιδρύματος και στα όρια που ορίζονται από 
τις διατάξεις της συστατικής πράξης και του Οργανισμού 
του Ιδρύματος, του άρθρου 54 του Α.Ν. 2039/39 και του 
άρθρου 28 του από 18.8.1941 σχετικού Καν.Δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις αποφάσεις του Διοικητικού Συμβουλίου 
και τις διατάξεις των άρθρων 21,23,24,26 και 27 του από 
18.8.1941 Δ/τος (ΦΕΚ 286/Α/23.8.1941), όπως ισχύουν 
εκάστοτε για τα Αυτοτελή Κοινωφελή Ιδρύματα Ιδιωτικού 
Δικαίου. 

3. Η χορήγηση της υποτροφίας θα διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης και του Οργανισμού του 
Ιδρύματος και του άρθρου 29 του παραπάνω Κανονιστι¬ 
κού Διατάγματος, οι οποίες διαπιστώνονται με πράξη του 
Διοικητικού Συμβουλίου του Ιδρύματος, που έχει υποχρέ¬ 
ωση να παρακολουθεί την όλη πορεία των σπουδών των 
υποτρόφων και να αξιώνει από αυτούς την υποβολή 
κατ έτος, επισήμων αποδεικτικών στοιχείωντης επίδοσής 
τους. Ειδικότερα η υποτροφία θα διακόπτεται, πέραν των 
άλλων λόγων που προβλέπονται από τις παραπάνω δια¬ 
τάξεις, και όταν η επίδοση του υποτρόφου δεν είναι ικα¬ 
νοποιητική, δηλαδή εάν δεν υποστεί επιτυχώς τις εξετά¬ 
σεις στο τέλος κάθε ακαδημαϊκού έτους των σπουδών 

του ή εντός του α' εξαμήνου του επομένου ακαδημαϊκού 
έτους και εάν για οποιονδήποτε άλλο λόγο (π.χ. λόγω πα- 
ρατεταμένης ασθένειας) διακόψειτις σπουδές του. Δια¬ 
κοπή επίσης της υποτροφίας επέρχεται για αποδεδειγμέ¬ 
νη κακή διαγωγή του υποτρόφου. 

Άρθρο 11 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφε- 
ρόμενες που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβά¬ 
λουν σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. Αντίγραφο της προκή¬ 
ρυξης -πρόσκλησης πρέπει, με φροντίδα του Διοικητικού 
Συμβουλίου του ιδρύματος, νατοιχοκολλείται, με αποδει¬ 
κτικό έξω από τα γραφεία του ιδρύματος και των Δημοτι¬ 
κών Καταστημάτων των Δήμων Άνδρου και Κορθίου και 
να δημοσιεύεται μια φορά σε μίατοπική, κατά προτίμηση 
ημερήσια, εφημερίδα της περιφέρειας του ιδρύματος και 
μία φορά σε μία ημερήσια Αθηναϊκή Εφημερίδα μεγάλης 
κυκλοφορίας, σαράντα πέντε (45) τουλάχιστον ημέρες 
πριν από τη λήξη της παραπάνω προθεσμίας. 

2. Δικαιώματα οικονομικής ενίσχυσης έχουν οι υποψή¬ 
φιες που πληρούν τις προϋποθέσεις που καθορίζονται 
στο άρθρο δύο (2) του παρόντος. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτιολογημένη απόφαση του, τις νέες που θα ενισχυ- 
θούν οικονομικά για την αντιμετώπιση των δαπανών του 
γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος σε δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη ημέρα, έξω από τα 
γραφεία του ιδρύματος και των Δημοτικών Καταστημά¬ 
των των Δήμων Άνδρου και Κορθίου με αποδεικτικό που 
θα υπογράφεται από το Γραμματέα ή άλλο εξουσιοδοτη¬ 
μένο υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος μέσα σε δέκα (10) ημέρες από την τοιχο¬ 
κόλλησή αυτής. 

Η ένσταση αυτή κατατίθεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμ¬ 


βουλίου του ιδρύματος, που τυχόν έχει οριστεί προς τού¬ 
το από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νό¬ 
μων, τα παραπέμπει με σχετική εισήγησή του στο Συμ¬ 
βούλιο Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κλη ροδοτη μάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξηςτων δικαιούχωντης οι¬ 
κονομικής ενίσχυσης. 

7. Αν κάποια από τις δικαιούχες δεντελέσειτο γάμο της 
ή πεθάνει άγαμη μέσα σε διάστημα πέντε (5) ετών από τη 
χρονολογία επιλογής της ή τελέσει το γάμο της μέσα 
στην προθεσμία αυτή αλλά δεν αναλάβει το ποσό της οι¬ 
κονομικής ενίσχυσης μέσα σε δύο (2) έτη από την τέλεση 
του γάμου της τα ποσά του κεφαλαίου και τόκων της οι¬ 
κονομικής ενίσχυσης επαναφέρονται, έπειτα από απόφα¬ 
ση του Διοικητικού Συμβουλίου, στο λογαριασμό καταθέ¬ 
σεων του ιδρύματος για τη χορήγηση περισσοτέρων οι¬ 
κονομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κλπ.) τότε τα αδιάθετα ποσά μεταφέρο- 
νται στο επόμενο έτος με ανάλογη αύξηση του αριθμού 
των οικονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ’ αυτές, καθορίζεται με από¬ 
φαση του Διοικητικού Συμβουλίου του ιδρύματος, ανάλο¬ 
γα με το ύψος των ετησίων εσόδων αυτού και τις οικονο¬ 
μικές συνθήκες που επικρατούν. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 

του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552, τ.Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 κανονιστικού διατάγματος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, 
ύστερα από ομόφωνη απόφαση του Διοικητικού Συμβου¬ 
λίου στην οποία να διαπιστώνεται ότι οι σκοποί για τους 
οποίους έχει συσταθείτο Ίδρυμα είναι ή έχουν καταστεί 
ανέφικτοι. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται κατά τα 2/3 στο 
Δήμο Άνδρου και κατά το 1/3 στο Δήμο Κορθίου ως κλη¬ 
ροδότημα Γεωργίου και Ειρήνης Πούμπουρα, η δε διάθε¬ 
ση των πόρων της περιουσίας αυτής γίνεται σύμφωνα με 
τη βούληση της διαθέτιδος, όπως τροποποιήθηκε με την 
αριθ. 3381/2000 απόφαση του Εφετείου Αθηνών. 


Στους Υπουργούς Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 22 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 
-♦- 

ΑΠΟΦΑΣΕΙ Σ 

Αριθ. Π48-5035/ΑΣ 2167 (3) 

Συγκρότηση και ορισμός μελών επιτροπών που διερευ¬ 
νούν την ελληνική καταγωγή των αιτούτωντην ελληνι¬ 
κή ιθαγένια ομογενών από χώρες, της πρώην ΕΣΣΔ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις τις παρ. 2 του άρθρου 1 του Ν. 2790/ 
2000 «Αποκατάσταση Παλιννοστούντων Ομογενών από 
χώρες πρώην ΕΣΣΔ και άλλες διατάξεις» (ΦΕΚ 24/ 
16.2.2000), όπως τροποποιήθηκαν με το άρθρο 76 παρ. 1 
του Ν. 2910/2001 (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137), όπως προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2 εδ. α'του Ν. 2469/97 (Α'38). 

3. Τις διατάξεις του άρθρου 19του Ν. 2470/1997 (Α'40). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

5. Την Υ914/31.10.2001 απόφαση του Πρωθυπουργού 
και Υπουργού Εξωτερικών με θέμα «Καθορισμός αρμο¬ 
διοτήτων του Αναπληρωτή Υπουργού Εξωτερικών Ανα¬ 
στασίου Γιαννίτση (Β' 1484). 

6. Την 1100383/1330/Α006/31.10.2001 κοινή απόφαση 
του Πρωθυπουργού και Υπουργού Οικονομικών με θέμα 
«Καθορισμός αρμοδιοτήτων του Υφυπουργού Οικονομι¬ 
κών» (Β' 1485). 

7. Τα ακόλουθα έγγραφα των αρμοδίων πρεσβευτικών 
και προξενικών Αρχών, με τα οποία υποδεικνύονται τα μέ¬ 
λη των τριμελών Επιτροπών των σχετικών με τους νόμους 
2790/2000 και 2910/2001 στα οικεία Προξενεία των χω¬ 
ρών τέως ΕΣΣΔ: 

1) Πρεσβείας Μπακού (Αζερμπαϊτζάν) Φ.500.1/14/ΑΣ 
1414/18.12.2001 

2) Πρεσβείας Ερεβάν (Αρμενία) Φ.500/87/ΑΣ 1155/ 

17.12.2001 

3) Πρεσβείας Τιφλίδας (Γεωργία) Φ.7640/ΑΣ1354/ 

20 . 12.2001 

4) Πρεσβείας Αλμάτυ (Καζακστάν) Φ.730.1/ΠΡΟΞ/ 
ΑΣ397/18.12.201 

5) Πρεσβείας Κιέβου (Ουκρανία) Φ.796/ΑΣ2195/ 

17.12.2001 

6) Πρεσβείας Στοκχόλμης (για Λιθουανία) Φ.609.Α/ 
ΑΣ8060/17.2.2001 

7) Πρεσβείας Ελσίνκι (για Εσθονία - Λετονία) Φ.721/16/ 
ΑΣ2111/17.12.2001 

8) Γεν. Προξενείο Μαριούπολης (Ουκρανία) Φ.500/ 
ΠΑΛ/73/ΑΣ468/17.12.2001 

9) Γεν. Προξενείο Μόσχας (Ρωσία) Φ.564/34/ΑΣ 
1701/27.12.2001 

10) Γεν. Προξενείο Νοβοροσίσκ (Ρωσία) Φ.2790/ 
00/ΝΟΒ/ΑΣ682/18.12.2001 

8. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 44.000 ΕΥΡΩ, περίπου, που θα βα¬ 
ρύνει τον ΚΑΕ 0515 του φορέα 09-120 του Προϋπολογι¬ 
σμού του Υπουργείου Εξωτερικών. (Σχετική η αριθ. 
2/20356/17.4.2002 απόφαση του Υπουργού Οικονομίας 
και Οικονομικών, αποφασίζουμε: 

Συγκροτούμε τις τριμελείς επιτροπές που διερευνούν 
την ελληνική καταγωγή των αιτούντων την ελληνική ιθα¬ 
γένεια ομογενών από χώρες της πρώην ΕΣΣΔ και ορίζου¬ 
με τα μέλη αυτών κατά Διπλωματική Αρχή, ως εξής: 

Α.1. Πρεσβεία Μπακού (Αζερμπαϊτζάν) 

Τακτικά μέλη 

1. Αθανάσιος Κοτσιώνης, Γραμματέας Πρεσβείας Γ, 
Πρόεδρος. 

2. Μαρία Σταυρογιάννη, Δ.Γ.Α', σεπ.θ., ως μέλος. 

3. Νικόλαος Γαλάνηςτου Αργυρίου, μέλος (μέλος της 
ελληνικής Κοινότητος Μπακού). 

Αναπληρωματικά μέλη 

1. Κωνσταντίνος Διδασκάλου του Ιωάννου, Δ.Γ.Β'σεπ.θ. 

2. Θεόδωρος Ηλίας του Αλεξάνδρου, Φύλακας-Θυρω- 
ρός. 

2. Πρεσβεία Ερεβάν (Αρμενία) 

Τακτικά μέλη 

1. Ιάκωβος Καρακίδηςτου Στυλιανού, Δ.Γ.Γ', Δ/νωντο 
Προξενικό Γ ραφείο Πρεσβείας Πρεσβείας Ερεβάν, Πρό¬ 
εδρος. 

2. Άννα Ασλανίδου του Βίκτωρα, επιτόπιο προσωπικό με 
σχέση Ιδιωτικού δικαίου (Διερμηνεύς - Μεταφράστρια) 
Πρεσβείας, Ελληνίδα υπήκοος ως μέλος. 

3. Μιχαήλ Μέτσιος του Χρήστου, επιτόπιο προσωπικό 
με σχέση Ιδιωτικού δικαίου (Φύλακας-Θυρωρός) Πρε¬ 
σβείας, Έλληνας υπήκοος, ως μέλος. 

Αναπληρωματικά μέλη 

1. Ευγενία Θεοδωρή του Ιωάννη, Δ.Γ.Β'. 

2. Ζαχαρίας Αγγελήςτου Ηλία, Γραμμ. Κλάδου Επικ. και 
Πληροφορικής με βαθμό Ε'. 

3. Πρεσβεία Τιφλίδας (Γεωργία) 

Τακτικά μέλη 

1. Αντώνιος Βαγενάς, Δ.Γ.Α'σεπ.θ., Πρόεδρος. 

2. Ιωάννης Βικελίδης, Γ ραμματέας Πρεσβείας Γ', μέλος. 

3. Αδελάίδα Γρηγοριάδου, Δ.Γ.Β' σεπ.θ., μέλος. 

Αναπληρωματικά μέλη 

1. Αγγελική Βαγενά, Δ.Γ.Α' σε π.θ. 

2. Θεοφάνης Συρίγος, Τεχνικός Επικ. και Πληροφορι¬ 
κής με βαθμό Ε'. 

4. Πρεσβεία Αλμάτυ (Καζακστάν) 

Τακτικά μέλη 

1. Χριστόδουλος Μαργαρίτης, Γ ραμματέας Πρεσβείας 
Γ, Διευθύνωντο Προξενικό Γραφείο, Πρόεδρος. 


2. Ιωάννης =ενάκης, Δ.Γ.Δ', μέλος. 

3. Κων/νος Καλαμπόκης, Φύλακας - Θυρωρός, μέλος. 
Αναπληρωματικό μέλος 

Ιωάννης Ζησόπουλος, Δ.Γ.ΣΤ' 

5. Πρεσβεία Κιέβου (Ουκρανία) 

Τακτικά μέλη 

1. Ρόζα Ιερεμία, Σύμβουλος Πρεσβείας Α'. 

2. Κων/νος Μπιμπίκος, Δ.Γ.Β'. 

3. Μιχάλης Σαματάς, Δ.Γ.Ε'. 

Αναπληρωματικά μέλη 

1. Κων/νος Ρελάκης, Β' Επικ. και Πληροφορικής. 

2. Δημήτριος Πουλίδης, Δ.Γ.Ε'. 

3. Παναγιώτης Σιώζος, Κλητήρας Α' 

6. Πρεσβεία Στοκχόλμης (για Λιθουανία) 

Τακτικά μέλη 

1. Γεώργιος Παπακώστας, Γραμματέας Πρεσβείας Α', 
Διευθύνοντατο Προξενικό Γ ραφείο της Πρεσβείας Στοκ¬ 
χόλμης, Πρόεδρος. 

2. Θεόδωρος Κοντογεώργο, Άμισθος Πρόξενος της Ελ¬ 
λάδος στο Βίλνιουςτης Λιθουανίας, μέλος. 

3. Κομνηνός Χαϊδευτός, Πρόεδρος της Ομοσπονδίας 
Ελληνικών Συλλόγων και Κοινοτήτων Σουηδίας, μέλος. 

7. Πρεσβεία Ελσίνκι (για Εσθονία - Λετονία) 

Τακτικά μέλη 

1. Νικόλαος Παπαδόπουλος, Επικεφαλής Γ ραφείου Τ ύ- 
που. 

2. Γεώργιος Γιόβας, Β' Επικ. και Πληροφορικής. 

3. ΓεώργιοςΧρυσόγελος, Δ.Γ.Ε'. 

Αναπληρωματικά μέλη 

1. Μαρία Μήτση, Δ.Γ.Γ. 

2. Ευάγγελος Πατούχας, Γ ραφείο ΕΟΤ. 

3. Αθανάσιος Παπανικολάου, Πρόεδρος Ελληνικής Κοι¬ 
νότητας. 

8. Γενικό Προξενείο Μαριούπολης (Ουκρανία) 

Τακτικά μέλη 

1. Αναστάσιος Πέτροβας, Σύμβουλος Πρεσβείας Α'. 

2. Σεραφείμ Ρέλλιας, Δ.Λ.Γ.Υ. Α'. 

3. Αναστάσιος Νούσης, Δ.Γ.Α'. 

Αναπληρωματικά μέλη 

1. Βύρων Μυλωνόπουλος, Δ.Γ.Α'. 

2. Ηλίας Σταφυλάς, Κλητήρας Α'. 

3. Αντώνιος Παπαδόπουλος, Αστ/κας. 

9. Γενικό Προξενείο Μόσχας (Ρωσία) 

Τακτικά μέλη 

1. Αλέξανδρος Κατράνης, Σύμβουλος Πρεσβείας Α', Γ ε¬ 
νικός Πρόξενος. 

2. Φανή - Ιωάννα Δεσιώτου, Δ.Γ.Α'. 

3. Παναγιώτης Οικονόμου, Δ.Γ.Α' 

Αναπληρωματικά μέλη 

1. Ευάγγελος Χριστοφίδης, Άμισθος Πρόξενος στην 
Τασκένδη. 

2. Νικόλαος Σιδηρόπουλος, Σύλλογος Ελλήνων Μό¬ 
σχας. 

3. Γεώργιος Τριάρχης, Δ/ντής Α', Εκπαιδευτικός. 

10. Γενικό Προξενείο Νοβοροσίσκ (Ρωσία) 

Τακτικά μέλη 

1. Περικλής Μπούτος, Σύμβουλος Πρεσβείας Α', Γενι¬ 
κός Πρόξενος. 

2. Άννα Ηλιοπούλου, Δ.Λ.Γ.Υ. Α'. 

3. Ευριδίκη Οδαντζή, Δ.Γ.Β'. 

Αναπληρωματικά μέλη 

1. Αγησίλαος Τσάφας, Δ.Γ.Β'. 

2. Νικόλαος Καρτασίδης, Φύλακας-Θυρωρός. 

3. Αντώνιος Μπακιρτζής, Αστυνομικός 

Β. Καθορίζουμε την αποζημίωση των μελών των ανωτέ¬ 
ρω Επιτροπών στο ποσό των 29 ΕΥΡΩ, ανά συνεδρίαση, 
με ανώτατο όριο τις πενήντα (50) συνεδριάσεις κατ’ έτος. 

Οι συνεδριάσεις θα πραγματοποιούνται εκτός κανονι¬ 
κού ωραρίου εργασίας. 

Οι εργασίες των ανωτέρω Επιτροπών θα αρχίσουν από 
την ημερομηνία δημοσίευσης της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΛ. ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ. οικ. 57709 (4) 

Τροποποίηση και συμπλήρωση της οικ. 49882/ 24.7.01 ( 
ΦΕΚ1044 Β78.8.01) απόφασης Υπουργού ΠΕ.ΧΩ.Δ.Ε. 
«Απαιτούμεναδικαιολογητικά, διαδικασία και'Οργανα 
Ελέγχου για την έκδοση των Οικοδομικών Αδειών των 
Ολυμπιακών Έργων». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 49882/24.7.01 (ΦΕΚ 1044 Β78.8.01) 
απόφαση Υπουργού ΠΕ.ΧΩ.Δ.Ε. «Απαιτούμενα δικαιολο- 
γητικά, διαδικασία και Όργανα Ελέγχου για την έκδοση 
των Οικοδομικών Αδειών των Ολυμπιακών Έργων». 

2. Το γεγονός ότι οι οικοδομικές άδειες είναι ατομικές 
πράξεις και ότι από το άρθρο 5 του Ν. 2730/1999 δεν προ- 
βλέπεται η δημοσίευση των οικοδομικών αδειών στην 
Εφημερίδα της Κυβερνήσεως. 

3. Τις διατάξεις του άρθρου 5 του Ν. 2730/1999 (ΦΕΚ 
130 Α/25.6.199) «Σχεδιασμός, Ολοκληρωμένη ανάπτυξη 
και εκτέλεση Ολυμπιακών Έργων και άλλες διατάξεις», 
του άρθρου 2 παρ. 4 του Ν. 2730/1999, όπως προστέθη¬ 
κε με το άρθρο 4 παρ. 3 του Ν. 2819/00 ( ΦΕΚ 84 Α/ 
15.3.00) καιτου άρθρου 2παρ. 3β, 3γτου Ν. 2947/01 (ΦΕΚ 
228 Α/4.10.01), αποφασίζουμε: 

1. Δεν απαιτείται η δημοσίευση στην Εφημερίδατης Κυ¬ 
βερνήσεως των Αποφάσεων Υπουργού ΠΕ.ΧΩ.Δ.Ε., με 
τις οποίες χορηγούνται οι οικοδομικές άδειες των Ολυ¬ 
μπιακών Έργων και σχετικών εγκαταστάσεων και το πρώ¬ 
το εδάφιο της παρ. 4 του άρθρου 2 της με αρ. οικ. 49882/ 
24.7.01 απόφασης αντικαθίσταται ως εξής: 

«Η Απόφαση κοινοποιείται στους παρακάτω φορείς για 
τις απαιτούμενες εγκρίσεις και ελέγχους.» 

2. Καταργείταιτο άρθρο 7της με αρ. οικ. 49882/24.7.01 
απόφασης και μετά το άρθρο 3 αυτής προστίθεται άρθρο 
4 ως εξής: 

Άρθρο 4 

ΑΠΑΙΤΟΥΜΕΝΑΔΙΚΑΙΟΛΟΓΗΤΙΚΑ, ΔΙΑΔΙΚΑΣΙΑ ΚΑΙ ΑΡ¬ 
ΜΟΔΙΑ ΟΡΓΑΝΑ ΓΙΑ ΤΙΣ ΠΡΑΞΕΙΣ ΕΓΚΡΙΣΗΣ ΕΡΓΑΣΙΩΝ 


ΤΩΝ ΠΡΟΣΩΡΙΝΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ, 
ΤΩΝ ΠΡΟΣΩΡΙΝΩΝ ΚΑΤΑΣΚΕΥΩΝ (ΛΥΟΜΕΝΩΝ Ή ΜΕ- 
ΤΑΦΕΡΟΜΕΝΩΝ) ΚΑΘΩΣ ΚΑΙ ΤΩΝ ΕΓΚΑΤΑΣΤΑΣΕΩΝ 
ΒΑΣΙΚΩΝ ΔΙΚΤΥΩΝ ΤΟΠΟΘΕΤΗΜΕΝΩΝ ΜΕ ΗΠΙΕΣ 
(ΑΝΤΙΣΤΡΕΠΤΕΣ) ΜΕΘΟΔΟΥΣ ΚΑΤΑΣΚΕΥΗΣ. 

1.1. Για την έκδοση της Πράξης Έγκρισης Εργασιών για 
την εγκατάσταση και απομάκρυνση (έξη (6) μήνες μετά το 
πέρας των Ολυμπιακών Αγώνων) των προσωρινών Αθλη¬ 
τικών εγκαταστάσεων κύριας και βοηθητικής χρήσης, που 
προβλέπονται στο 2 παρ. 4του Ν. 2730/1999, όπως ισχύει 
και αυτών που προβλέπονται στο άρθρο 2 παρ. 3β, 3γ του 
Ν. 2947/01 (ΦΕΚ 228 Α/4.10.01) απαιτούνται τα εξής: 

α. Να βρίσκονται στις περιοχές, που χωροθετούνται τα 
Ολυμπιακάέργα, σύμφωνα μετιςδιατάξειςτου άρθρου 2του 
Ν. 2730/1999 (ΦΕΚ 130 Α'), όπως τροποποιήθηκε και συ¬ 
μπληρώθηκε με τους Ν. 2819/00 (ΦΕΚ 84 Α') και Ν. 2833/00 
(ΦΕΚ 150 Α') και των άρθρων2,3του Ν. 2947/01 (ΦΕΚ228Α'). 

β. Οι λοιπές μελέτες και εγκρίσεις, που τυχόν απαιτού¬ 
νται, όπως προβλέπονται στο προηγούμενο άρθρο 3. 

1.2. Για τον έλεγχο και τη διαδικασία έκδοσης της Πρά¬ 
ξης Έγκρισης Εργασιών εφαρμόζονται ανάλογα τα ανα- 
φερόμενα στα προηγούμενα άρθρα. 

1.3. Ο χρόνος ισχύος της Πράξης Έγκρισης Εργασιών 
είναι δύο (2) χρόνια και η διάρκεια διατήρησης των εγκα¬ 
ταστάσεων μετά το πέρας των Ολυμπιακών Αγώνων είναι 
έξη (6) μήνες. 

2.1. Η τοποθέτηση των προσωρινών Αθλητικών εγκατα¬ 
στάσεων, που προβλέπονται στο 2 παρ. 4 του Ν. 
2730/1999, όπως ισχύει και αυτών που προβλέπονται στο 
άρθρο 2 παρ. 3β, 3γτου Ν. 2947/01 (ΦΕΚ 228 Α/4.10.01) 
εγκρίνεται με απόφαση Υπουργού ΠΕ.ΧΩ.Δ.Ε. 

2.2. Γιατην έκδοση της ως άνω απόφασης απαιτούνται: 

α. Σχέδιο Γενικής Διάταξης, με αναλυτικές ενδείξεις 

των εγκαταστάσεων. 

β. Έγκριση κυκλοφοριακών ρυθμίσεων, εφ’ όσον απαι¬ 
τούνται για την τοποθέτηση τους. 

γ. Τυχόν υπάρχουσες εγκεκριμένες προδιαγραφές των 
εγκαταστάσεων, από φορέα τυποποίησης τους. 

δ. Σχέδια κατασκευών, σε πρόσφορη κλίμακα, όπου 
απαιτείται. 

ε. Τεχνική περιγραφή και αιτιολογική έκθεση, στην 
οποία περιγράφονται αναλυτικά τα υλικά, οι προδιαγρα¬ 
φές, οι προϋποθέσεις ασφαλούς χρήσης και τα κύρια 
μορφολογικά στοιχεία των εγκαταστάσεων, σε συσχέτι- 
ση με τον πίνακα της επόμενης παραγράφου. 

στ. Αναλυτικός Πίνακας, στον οποίο αναφέρονται η 
χρήση, το είδος και το πλήθος (ο αριθμός) των εγκατα¬ 
στάσεων, καθώς και το χρονοδιάγραμμα τοποθέτησης 
και απομάκρυνσης τους. 

ζ. Ορισμός από τον αρμόδιο φορέα, που ζητά την Πρά¬ 
ξη Έγκρισης Εργασιών, του επιβλέποντα μηχανικού και 
του αρμόδιου μηχανικού, που θα έχει την ευθύνη της τή¬ 
ρησης του χρονοδιαγράμματος για την απομάκρυνση 
των εγκαταστάσεων και των εργασιών απομάκρυνσης. 

3. Αρμόδια Υπηρεσία για τον έλεγχο και τη διαδικασία 
χορήγησης των ως άνω εγκρίσεων είναι η Δ/νση Οικοδο¬ 
μικών και Κτιριοδομικών Κανονισμώντου Υ.ΠΕ.ΧΩ.Δ.Ε. 

Η απόφαση αυτή να δημοσιευτεί στην Εφημερίδα της 
Κυβερνήσεως 

Αθήνα, 17 Απριλίου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




